Rikunarita-ORG/Wikinium huggingface dataset:
# เทควันโดโลก

เทควันโดโลก| 세계 태권도 연맹 |
|  |
|  |
| ชื่อย่อ | WT |
| ก่อตั้ง | 28 พฤษภาคม ค.ศ. 1973 |
| วัตถุประสงค์ | ศิลปะการต่อสู้ และ กีฬ่า |
| สํานักงานใหญ่ | Sejongdaero 55, เขตชุง, โซล |
| ที่ตั้ง | * เกาหลีใต้
 |
| ภูมิภาคที่รับผิดชอบ  | ทั่วโลก |
| ภาษาทางการ | อังกฤษและเกาหลี |
| ประธาน | ชู ช็อง-ว็อน |
| เว็บไซต์ |  |

**เทควันโดโลก** (อังกฤษ: *World Taekwondo*) หรือที่เรียกกันว่า "สหพันธ์เทควันโดโลก" อักษรย่อ **WT** เป็นองค์กรที่ควบคุมดูแลกีฬาเทควันโดระหว่างประเทศได้รับการยอมรับจากคณะกรรมการโอลิมปิกสากล (ไอโอซี) และเป็นสมาชิกของสมาคมสหพันธ์กีฬานานาชาติโอลิมปิกฤดูร้อน(ASOIF). ก่อตั้งขึ้นในปี 23 พฤษภาคม ค.ศ. 1973 ในชื่อ**สหพันธ์เทควันโดโลก** (*World Taekwondo Federation*; WTF) โดยมีสมาชิก 35 ประเทศปัจจุบันมีสมาชิกทั้งหมด 208 ประเทศทั่วโลก เมื่อเดือนมิถุนายน ค.ศ. 2017 ได้มีการเปลี่ยนชื่อสหพันธ์ใหม่เป็น **เทควันโดโลก** (**WT**)

ที่ตั้งสำนักงานใหญ่ตั้งอยู่ในโซล, ประเทศเกาหลีใต้ ประธานคนปัจจุบันคือ Choue Chung-won

## อ้างอิง

## แหล่งข้อมูลอื่น

* เว็บไซต์ทางการ
# กีฬาในประเทศญี่ปุ่น

**กีฬาในประเทศญี่ปุ่น** เป็นสิ่งสำคัญในวัฒนธรรมญี่ปุ่น กีฬาดั้งเดิมของญี่ปุ่น เช่น ซูโม่ และศิลปะการต่อสู้ประเภทต่าง ๆ และกีฬานำเข้าจากประเทศตะวันตก เช่น เบสบอล และฟุตบอล เป็นที่นิยมในหมู่ผู้เข้าแข่งขันและผู้ชม

ซูโม่จัดเป็นกีฬาประจำชาติญี่ปุ่น เบสบอลเข้าสู่ประเทศญี่ปุ่นโดยชาวอเมริกันในศตวรรษที่ 19 ลีกนิปปงโปรเฟสชันแนลเบสบอล เป็นการแข่งขันกีฬาอาชีพที่ใหญ่ที่สุดวัดจากระดับความนิยมทางโทรทัศน์และผู้เข้าชม ศิลปะการป้องกันตัว เช่น ยูโด คาราเต้ และเค็นโดสมัยใหม่ มีผู้นำไปฝึกฝนอย่างกว้างขวางและเป็นกีฬาที่สนุกสนานในมุมมองของผู้ชมในประเทศ ฟุตบอลได้รับความนิยมตั้งแต่ก่อตั้งลีกฟุตบอลอาชีพญี่ปุ่น เมื่อ ค.ศ. 1992 กีฬาอื่น ๆ ที่ได้รับความนิยม เช่น และการแข่งความเร็ว โดยเฉพาะการแข่งรถ

## กีฬาที่เป็นที่นิยม

กีฬาหลายชนิดถูกนำเข้าและเป็นที่นิยมในประเทศญี่ปุ่น กีฬาบางชนิดคิดค้นขึ้นโดยปรับเปลี่ยนกติกาของกีฬานำเข้า เกมกระดานของญี่ปุ่นในรูปของหมากรุก เรียกว่า โชงิ เกมกระดานอีกชนิดที่เป็นที่นิยมคือ โกะ

### เบสบอล

เบสบอลทีมชาติญี่ปุ่นรวมตัวกันรอบผู้จัดการทีมหลังจากพ่ายเบสบอลทีมชาติคิวบา ในการแข่งขันชิงแชมป์ระหว่างทวีปปี 2006
ตามประวัติศาสตร์ เบสบอลเป็นกีฬาที่เป็นที่นิยมที่สุดในประเทศญี่ปุ่น ได้รับการแนะนำครั้งแรกใน ค.ศ. 1872 โดยโฮเรซ วิลสัน ซึ่งสอนที่โรงเรียนไคเซอิในโตเกียว ทีมเบสบอลทีมแรกเรียกว่า ชมรมนักกีฬาชิมบาชิ ก่อตั้งใน ค.ศ. 1878 เบสบอลกลายเป็นที่นิยมตั้งแต่นั้นมา มีชื่อเรียกในภาษาญี่ปุ่นว่า 野球 (やきゅう; ยะกิว)

### ฟุตบอล

ฟุตบอลเป็นหนึ่งในกีฬาที่เป็นที่นิยมในประเทศญี่ปุ่น สมาคมฟุตบอลญี่ปุ่น (JFA) เป็นผู้ดูแลกีฬาฟุตบอลในญี่ปุ่น

ฟุตบอลได้รับการแนะนำในประเทศญี่ปุ่นในยุคเมจิ โดยโอยะโทะอิ งะอิโกะกุจิน ที่ปรึกษาชาวต่างชาติที่รัฐบาลญี่ปุ่นว่าจ้าง เช่นเดียวกับกีฬาต่างชาติชนืดอื่น เช่น เบสบอล ชมรมฟุตบอลชมรมแรกเรียกว่า โตเกียวชูกิวดัง (Tokyo Shūkyū-dan) ก่อตั้งใน ค.ศ. 1917

### บาสเกตบอล

ยุตะ ทะบุเสะ เป็นหนึ่งในผู้เล่นบาสเกตบอลหลักของญี่ปุ่น
ตั้งแต่ผลงานของยุตะ ทะบุเสะ และทะคุยะ คะวะมุระ บาสเกตบอลกลับมาเฟื่องฟูและกลายเป็นกีฬาที่เป็นที่นิยมในประเทศญี่ปุ่น บาสเกตบอลทีมชาติญี่ปุ่นชนะการแข่งขันฟีบาเอเชียแชมเปียนชิปสองครั้ง และเข้ารอบ 25 ครั้ง จากการแข่งขันทั้งหมด 26 ครั้ง ญี่ปุ่นเป็นเจ้าภาพการแข่งขันฟีบาเวิลด์แชมเปียนชิป 2006 โดยแข่งขันในเมืองฮะมะมะสึ ฮิโระชิมะ ไซตะมะ ซัปโปโร และเซ็นได

### รักบี้ยูเนียน

ออสเตรเลียแข่งขันกับญี่ปุ่น (สีแดง) ในการแข่งขันรักบี้ชิงแชมป์โลก 2007
รักบี้ยูเนียนเป็นกีฬาที่เป็นที่นิยมในประเทศญี่ปุ่น รักบี้ยูเนียนทีมชาติญี่ปุ่น ซึ่งดูแลโดยสหภาพฟุตบอลและรักบี้ญี่ปุ่น (Japan Rugby Football Union) เข้าแข่งขันรักบี้ชิงแชมป์โลกทุกครั้งนับตั้งแต่ ค.ศ. 1987 ประเทศญี่ปุ่นจะเป็นเจ้าภาพจัดการแข่งขันรักบี้ชิงแชมป์โลกใน ค.ศ. 2019 ประเทศญี่ปุ่นชนะการแข่งขันรักบี้ชิงแชมป์โลกครั้งแรกใน ค.ศ. 1991 โดยชนะประเทศซิมบับเว

### ซูโม่

ซูโม่เป็นกีฬาประจำชาติญี่ปุ่น เชื่อกันว่ามีถิ่นกำเนิดในประเทศญี่ปุ่น ดูแลโดยสมาคมซูโม่ญี่ปุ่น

## อ้างอิง
# สมาคมฟุตบอลญี่ปุ่น

สมาคมฟุตบอลญี่ปุ่น| เอเอฟซี |
| --- |
|  |
| ก่อตั้ง | ค.ศ. 1921 |
| สมาชิกฟีฟ่า | ค.ศ. 1921 |
| สมาชิกเอเอฟซี | ค.ศ. 1954 |
| สมาชิกอีเอเอฟเอฟ | ค.ศ. 2002 |
| ประธาน | Kozo Tashima |
| เว็บไซต์ | Jfa.jp |

**สมาคมฟุตบอลทีมชาติญี่ปุ่น** (ญี่ปุ่น: 日本サッカー協会) เป็นสมาคมฟุตบอลในประเทศญี่ปุ่น ดูแลการแข่งขันฟุตบอลลีก เจลีก รวมถึงฟุตบอลทีมชาติญี่ปุ่น ก่อตั้งเมื่อปี ค.ศ. 1921 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1921 และเข้าร่วมกับสมาพันธ์ฟุตบอลเอเชีย เมื่อปี ค.ศ. 1954
# สมาคมวอลเลย์บอลญี่ปุ่น

สมาคมวอลเลย์บอลญี่ปุ่น| กีฬา | วอลเลย์บอล |
| เขตอำนาจ | ญี่ปุ่น |
| ตัวย่อ | JVA |
| ก่อตั้ง | ค.ศ. 1927 |
| สังกัด | FIVB |
| วันเข้าร่วมสังกัด | ค.ศ. 1951 |
| สังกัดภูมิภาค | AVC |
| วันเข้าร่วมสังกัด | ค.ศ. 1952 |
| สำนักงานใหญ่ | เซนดากายะ, เขตชิบูยะ, โตเกียว |
| ประธาน | ชุนอิจิ กาวาอิ  |
| เว็บไซต์ทางการ |
| www.jva.or.jp/en/ |
|  |

**สมาคมวอลเลย์บอลญี่ปุ่น** (อังกฤษ: *Japan Volleyball Association; **JVA) เป็นหน่วยงานกำกับดูแลกีฬาวอลเลย์บอลในประเทศญี่ปุ่น ก่อตั้งขึ้นเมื่อปี พ.ศ. 2470 และเป็นสมาชิกของสหพันธ์วอลเลย์บอลระหว่างประเทศมาตั้งแต่ปี พ.ศ. 2494 และยังเป็นสมาชิกสมาพันธ์วอลเลย์บอลเอเชียอีกด้วย เจวีเอมีหน้าที่จัดการทีมวอลเลย์บอลชายทีมชาติญี่ปุ่นและวอลเลย์บอลหญิงทีมชาติญี่ปุ่น

## อ้างอิง
# คณะกรรมการโอลิมปิกญี่ปุ่น

ณะกรรมการโอลิมปิกญี่ปุ่น| ประเทศ/ภูมิภาค |  ญี่ปุ่น |
| รหัสประเทศ | JPN |
| วันก่อตั้ง | 1911 |
| วันรับรอง | 1912 |
| สมาคม | สภาโอลิมปิกแห่งเอเชีย |
| สำนักงานใหญ่ | โตเกียว, ญี่ปุ่น |
| ประธาน | Yasuhiro Yamashita |
| เลขาธิการใหญ่ | Eisuke Hiraoka |
| เว็บไซต์ | www.joc.or.jp |

**ณะกรรมการโอลิมปิกญี่ปุ่น** (**Japanese Olympic Committee** (日本オリンピック委員会, *Nippon Orinpikku Iinkai*; อักษรย่อ JOC) , รหัสไอโอซี: **JPN**) เป็นคณะกรรมการโอลิมปิกแห่งชาติที่เป็นตัวแทนของประเทศญี่ปุ่นสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2454 มีสำนักงานใหญ่ตั้งอยู่ที่ประเทศญี่ปุ่น เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากญี่ปุ่นเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี)

## ดูเพิ่ม

* ประเทศญี่ปุ่นในโอลิมปิก
* ประเทศญี่ปุ่นในเอเชียนเกมส์

## อ้างอิง

## แหล่งข้อมูลอื่น

* ณะกรรมการโอลิมปิกญี่ปุ่น
# คณะกรรมการพาราลิมปิกญี่ปุ่น

|  |  |  |  |
| --- | --- | --- | --- |
|

|  |  |  |
| --- | --- | --- |
|  | คณะกรรมการพาราลิมปิกแห่งชาติญี่ปุ่น |  |

 |
| ประเทศ/ภูมิภาค |  ญี่ปุ่น |
| รหัสประเทศ | JPN |
| วันก่อตั้ง | 20 สิงหาคม ค.ศ. 1999 |
| วันรับรอง | 1999 |
| สมาคม | คณะกรรมการพาราลิมปิกแห่งเอเชีย |
| สำนักงานใหญ่ | โตเกียว, ญี่ปุ่น |
| ประธาน | Junichi Kawai |
| เว็บไซต์ | www.jsad.or.jp |

**คณะกรรมการพาราลิมปิกแห่งชาติญี่ปุ่น** (อังกฤษ: *Japan Paralympic Committee*; (JPC), รหัสไอโอซี: **JPN**) เป็นคณะกรรมการพาราลิมปิกแห่งชาติที่เป็นตัวแทนของประเทศญี่ปุ่นสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่โตเกียว ประเทศญี่ปุ่น ก่อตั้งเมื่อปี พ.ศ. 2542 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากญี่ปุ่นเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกเอเชีย (เอพีซี)

## ดูเพิ่ม

* ประเทศญี่ปุ่นในพาราลิมปิก
* ประเทศญี่ปุ่นในโอลิมปิก

## อ้างอิง

## แหล่งข้อมูลอื่น

* คณะกรรมการพาราลิมปิกแห่งชาติญี่ปุ่น
# สหภาพเทควันโดเอเชีย

เทควันโดเอเชีย| กีฬา | เทควันโด |
| เขตอำนาจ | เอเชีย |
| ตัวย่อ | ATU |
| สังกัด | เทควันโดโลก |
| เว็บไซต์ทางการ |
| www.wtasia.org |

**สหภาพเทควันโดเอเชีย** (อังกฤษ: *Asian Taekwondo Union*) หรือ **เทควันโดโลกเอเชีย** (อังกฤษ: *WT Asia*) เป็นหน่วยงานกำกับดูแลอย่างเป็นทางการของกีฬาเทควันโดในทวีปเอเชีย ในฐานะองค์กรระดับภูมิภาคของเทควันโดโลก

## อ้างอิง

## แหล่งข้อมูลอื่น

* Official website
# สหภาพเทควันโดยุโรป

สหภาพเทควันโดยุโรป| กีฬา | เทควันโด |
| เขตอำนาจ | ยุโรป |
| ตัวย่อ | ETU |
| ก่อตั้ง | 2 พฤษภาคม 1976 (1976-05-02) |
| สังกัด | เทควันโดโลก |
| สำนักงานใหญ่ | โอลเดนซาล, ประเทศเนเธอร์แลนด์ |
| เว็บไซต์ทางการ |
| europetaekwondo.org |

**สหภาพเทควันโดยุโรป** (อังกฤษ: *European Taekwondo Union*; ETU) หรือ **เทควันโดโลกยุโรป** (อังกฤษ: *World Taekwondo Europe*; WTE) เป็นหน่วยงานกำกับดูแลอย่างเป็นทางการสำหรับทุกเรื่องของกีฬาเทควันโดในทวีปยุโรป ในฐานะองค์กรระดับภูมิภาคของเทควันโดโลก ประกอบด้วยสหพันธ์กีฬาเทควันโดแห่งชาติของประเทศสมาชิกยุโรปทั้งหมด และควบคุมดูแลเรื่องเทควันโดทั้งหมดในระดับทวีป ประเทศแรก ๆ ที่เข้าร่วมในสหภาพเทควันโดยุโรป ได้แก่ สเปน, เบลเยียม, ออสเตรีย, โปรตุเกส, เยอรมนี, อิตาลี, ฝรั่งเศส เนเธอร์แลนด์, ตุรกี, กรีซ, เดนมาร์ก และ สหราชอาณาจักร ประธานคนแรกคือ อันโตนิโอ การ์เซีย เด ลา ฟูเอนเต การแข่งขันชิงแชมป์ยุโรปครั้งแรกของสหภาพเทควันโดยุโรปจัดขึ้นที่เมืองบาร์เซโลนา เมื่อวันที่ 22–23 พฤษภาคม พ.ศ. 2519 หลังจากได้รับการพิจารณาให้เป็นกีฬาสาธิตเพียงสองครั้งกีฬาโอลิมปิกฤดูร้อน 1988 ที่โซลและ 1992 ที่บาร์เซโลนา รูปแบบสหภาพเทควันโดยุโรป (รูปแบบเทควันโดโอลิมปิก) รวมอยู่ในสาขากีฬาโอลิมปิกอย่างเต็มรูปแบบในโอลิมปิกฤดูร้อน 2000 ที่ซิดนีย์ภายหลัง การรุกรานยูเครนโดยรัสเซียใน พ.ศ. 2565 มีการประกาศว่าสหภาพเทควันโดยุโรปจะไม่รับรองรายการเทควันโดที่จัดขึ้นในประเทศรัสเซียและเบลารุส และจะไม่ให้เป็นเจ้าภาพจัดการแข่งขันในประเทศใดประเทศหนึ่ง

สมาชิกของสหภาพเทควันโดยุโรป (รูปแบบเทควันโดโลกยุโรป) ใช้รูปแบบฮยอง#พุมเซ่ในการสอนเทควันโด

## อ้างอิง

## แหล่งข้อมูลอื่น

* Official website
# เนื้อหาเสรี

**เนื้อหาเสรี** (อังกฤษ: *free content*) หมายถึงผลงานที่สามารถนำไปใช้ประโยชน์ได้ งานศิลปะ หรือผลงานสร้างสรรค์อื่นรูปแบบใดก็ได้ ซึ่งเป็นไปตามคำจำกัดความของเนื้อหาเสรี หมายความว่าเนื้อหานั้นจะต้องไม่มีข้อจำกัดทางกฎหมายที่สำคัญที่เกี่ยวข้องกับเสรีภาพในการนำไปใช้ แจกจ่ายสำเนา ดัดแปลง และแจกจ่ายผลงานที่ได้รับการดัดแปลงแล้ว เนื้อหาเสรีแตกต่างจาก "เนื้อหาเปิด" ตรงที่ว่าเนื้อหาเสรีสามารถดัดแปลงได้

โลโก้บนหน้าจอคอมพิวเตอร์ซึ่งเป็นสัญญาอนุญาตครีเอทีฟคอมมอนส์ ในขณะที่กระดาษที่ถือได้อธิบายในภาษาเขมรว่าภาพนี้เป็นเนื้อหาเสรี
เนื้อหาเสรีครอบคลุมผลงานทั้งหมดที่เป็นสาธารณสมบัติและยังรวมไปถึงผลงานลิขสิทธิ์ซึ่งได้รับอนุญาตและสนับสนุนเสรีภาพดังที่ได้กล่าวไปข้างต้น เนื่องจากกฎหมายลิขสิทธิ์ในหลายประเทศกำหนดให้ผู้ถือลิขสิทธิ์มีเอกสิทธิ์เหนือผลงานของตนโดยปริยาย ดังนั้นเนื้อหาที่มีลิขสิทธิ์จะต้องได้รับการประกาศอย่างชัดเจนว่าเป็นเนื้อหาเสรี ซึ่งส่วนใหญ่แล้วมักจะเป็นการอ้างอิงหรือการแทรกสัญญาอนุญาตจากภายในผลงานนั้น

ถึงแม้ว่าผลงานซึ่งเป็นสาธารณสมบัติเนื่องจากลิขสิทธิ์คุ้มครองหมดอายุไปจะถือว่าเป็นเนื้อหาเสรี แต่เนื้อหานั้นก็อาจกลับมาเป็น "ติดลิขสิทธิ์" อีกครั้งหนึ่งหากกฎหมายลิขสิทธิ์มีการแก้ไข

## อ้างอิง
# สลอธ

| สลอธ ช่วงเวลาที่มีชีวิตอยู่: สมัยโอลิโกซีนตอนต้นถึงสมัยโฮโลซีน |
| --- |
|  |
| สลอธสามนิ้วเท้าคอน้ำตาล (*Bradypus variegatus*) ทะเลสาบกาตูน ประเทศปานามา |
| การจำแนกชั้นทางวิทยาศาสตร์ |
| อาณาจักร: | Animalia |
| ไฟลัม: | Chordata |
| ชั้น: | Mammalia |
| ชั้นย่อย: | Theria |
| ชั้นฐาน: | Placentalia |
| อันดับใหญ่: | Xenarthra |
| อันดับ: | Pilosa |
| อันดับย่อย: | **Folivora** Delsuc, Catzeflis, Stanhope, and Douzery, 2001 |
| วงศ์ |
|
Bradypodidae
Megalonychidae
†Megatheriidae
†Mylodontidae
†Nothrotheriidae |

**สลอธ** หรือ **สโลธ** (อังกฤษ: *sloth*) เป็นสัตว์เลี้ยงลูกด้วยนมขนาดกลางในวงศ์สลอธสองนิ้วเท้า (Megalonychidae) และสลอธสามนิ้วเท้า (Bradypodidae) จำแนกเป็นหกสปีชีส์

สลอธอยู่ในอันดับ Pilosa และมีความสัมพันธ์กับตัวกินมด ซึ่งมีชุดกรงเล็บที่ทำหน้าที่พิเศษคล้ายกัน สลอธเท่าที่มีอยู่เป็นสัตว์อาศัยอยู่บนต้นไม้ในป่าอเมริกากลางและทวีปอเมริกาใต้ และขึ้นชื่อว่าเคลื่อนที่ช้า อันเป็นที่มาของชื่อ "sloth" สปีชีส์สลอธที่สูญพันธุ์แล้วมีสลอธน้ำบางชนิดและสลอธบกอีกหลายชนิด บางชนิดมีขนาดเท่าช้าง ซึ่งสลอธที่มีขนาดเท่าช้าง เป็นสลอธในยุคเมื่อนานมาแล้วกว่า 11,000 ปีก่อน

สลอธอาศัยอยู่บนต้นไม้เป็นหลัก ใน 1 วัน สลอธจะใช้เวลาในการนอนกว่า 20 ชม. กิจวัตรต่างๆ ทั้งกิน นอน สืบพันธุ์ เลี้ยงลูก สลอธก็จะเลี้ยงอยู่บนต้นไม้

ความเร็วของสลอธปกติจะเคลื่อนที่ได้เพียง 15 - 30 เซนติเมตร ต่อ นาที หากมีภัยอันตรายสลอธสามารถเร่งความเร็วได้ถึง 4.5 เมตรต่อนาที

สลอธสร้างแหล่งที่อยู่ที่ดีสำหรับสิ่งมีชีวิตอื่น และสลอธหนึ่งตัวอาจเป็นที่อยู่ของผีเสื้อกลางคืน แมลงเต่าทอง แมลงสาบ ซิลิเอต เห็ดราและสาหร่าย

## ชีววิทยา

### สรีรวิทยา

สลอธมีการมองเห็นสี แต่ความคมชัดของการมองเห็นต่ำ พวกมันยังมีการได้ยินที่ไม่ดี ดังนั้นจึงพึ่งพาการดมกลิ่นและการสัมผัสในการหาอาหาร

ขนด้านนอกของสลอธจะเติบโตในทิศทางตรงกันข้ามกับสัตว์เลี้ยงลูกด้วยนมอื่นๆ โดยทั่วไปขนของสัตว์เลี้ยงลูกด้วยนมจะเติบโตไปทางปลายแขนขา แต่เนื่องจากสลอธใช้เวลามากโดยการยกแขนขาขึ้นเหนือร่างกาย ขนของพวกมันจึงเติบโตห่างจากปลายแขนขาเพื่อให้การป้องกันจากสภาพอากาศขณะที่แขวนตัวลงหัว ขนมักจะมีสาหร่ายที่เป็นพันธมิตรซึ่งช่วยในการพรางตัวจากนักล่า เช่น จากัวร์ แมวลายหินอ่อน, และนกอินทรีฮาร์ปี

### การขยายพันธุ์

สลอธสามนิ้วคอสีครีมและคอสีน้ำตาลผสมพันธุ์ตามฤดูกาล ในขณะที่สลอธสามนิ้วมีแผงหน้าอกผสมพันธุ์ได้ตลอดปี ยังไม่ทราบข้อมูลเกี่ยวกับการขยายพันธุ์ของสลอธสามนิ้วแคระ ในแต่ละครั้งมีลูกเพียงหนึ่งตัวหลังตั้งครรภ์หกเดือนสำหรับสลอธสามนิ้วและ 12 เดือนสำหรับสลอธสองนิ้ว ลูกจะอยู่กับแม่ประมาณห้าเดือน ในบางกรณีลูกสลอธตายจากการตกลงมาเพราะแม่ไม่ต้องการออกจากต้นไม้ที่ปลอดภัยเพื่อนำลูกกลับมา โดยทั่วไปแม่จะมีลูกปีละครั้งแต่บางครั้งการเคลื่อนไหวต่ำของสลอธทำให้แม่ไม่สามารถหาพ่อพันธุ์ได้มากกว่า 1 ปี สลอธไม่มีการแยกเพศที่ชัดเจน และบางสลอธในสวนสัตว์อาจถูกระบุเพศผิดพลาด

## อ้างอิง

## แหล่งข้อมูลอื่น

* Two-toed sloth page at National Geographic website
* Three-toed sloth page at National Geographic website
* เรื่องน่ารู้เกี่ยวกับสลอธ at brainbuffets website